ब्रिटेन की महारानी की बेटी ने नहीं किया ट्रंप का स्‍वागत, वीडियो हुआ वायरल  
क्वीन और उनकी इकलौती बेटी राजकुमारी ऐनी के बीच हल्की नोंक-झोंक हुई.
वीडियो बकिंघम पैलेस का है.
नाटो नेताओं के लिए एक रिसेप्शन आयोजित किया गया था
इंटरनेट पर एक वीडियो जमकर वायरल हो रहा है जिसमें ऐसा दिख रहा है कि ब्रिटेन की राजकुमारी ऐनी (Britain's Princess Anne) अमेरिकी राष्ट्रपति डोनाल्ड ट्रंप (US President Donald Trump) का ठीक से अभिवादन नहीं कर पाईं. बता दें कि ये वीडियो बकिंघम पैलेस (Buckingham Palace) का है, जहां क्वीन एलिजाबेथ द्वितीय (Queen Elizabeth II) ने मंगलवार को नाटो (NATO) नेताओं के लिए एक रिसेप्शन आयोजित किया था. फुटेज में देखा जा सकता है कि क्वीन और उनकी इकलौती बेटी राजकुमारी ऐनी के बीच हल्की नोंक-झोंक हो रही है.
The Queen chastising Princess Anne for not greeting Trump and Anne not giving a single shit is the mood we all need to take into today pic.twitter.com/W5cCFlq2Ui
एक्सप्रेस न्यूज के मुताबिक वीडियो में क्वीन, अपने बेटे प्रिंस चार्ल्स औरउ नकी पत्‍नी कैमिला (डचेस ऑफ कॉर्नवाल) के साथ डोनाल्ड और मेलानिया ट्रंप का स्वागत कर रहे हैं. राज परिवार जहां ट्रंप और उनकी पत्नी से हाथ मिलाते हैं, वहीं राजकुमारी ऐनी पैलेस के स्टेट रूम्स में जाने के लिए दरवाजे के पास इंतजार कर रही हैं. ट्रंप दंपति का स्वागत करने के बाद क्वीन अपनी बेटी की तरफ देखती हैं और दंपति का अभिवादन करने के लिए कहती हैं और 69 वर्षीय राजकुमारी ऐनी अपनी मां को कुछ जबाव देती हैं. हालांकि यह साफ तो नहीं है कि राजकुमारी ने क्‍या कहा, लेकिन बातचीत नोंक-झोंक जैसी लग रही है.  
इसके अलावा रिसेप्शन का एक अन्य वीडियो भी है जिसमें राजकुमारी ऐनी नजर आई हैं. इस वीडियो में ब्रिटेन, कनाडा, फ्रांस और नीदरलैंड के नेता ट्रंप पर चुटकी ले रहे हैं.